

KEIMENO 1: « *Η σχέση του Οσίου Σιλουανού του Αθωνίτη με την κτίση»* Σελίδα 26 Σχολικού βιβλιου

(Το κείμενο που μας παρουσιάζει μια ενδιαφέρουσα ιστορία για τη σχέση του ανθρώπου με τη φύση, μέσα από το πρίσμα της ορθόδοξης χριστιανικής παράδοσης).

Ο Γέροντας φρόντιζε ακόμα και για τα φυτά. Πίστευε πως κάθε κακομεταχείριση που τα βλάπτει είναι αντίθετη με τη διδαχή της χάρης. Θυμάμαι μια φορά που βάδιζα μαζί του το μονοπάτι που οδηγούσε από τη Μονή στο καλύβι, όπου πέρασα ένα έτος. Αυτή η καλύβα απέχει περίπου ένα χιλιόμετρο από το μοναστήρι. Ο Γέροντας ερχόταν να δει την κατοικία μου. Κρατούσαμε ραβδιά, όπως συνηθίζεται στις ορεινές περιοχές. Και στις δυο πλευρές από το μονοπάτι φύτρωναν αραιά ψηλά αγριόχορτα. Με τη σκέψη να μην αφήσω τα χόρτα να κλείσουν το μονοπάτι, χτύπησα με το ραβδί ένα βλαστό στην κορφή του, ώστε να εμποδίσω την ωρίμανση των σπόρων. Η χειρονομία μου φάνηκε βάναυση στον Γέροντα και κούνησε ελαφρά με αμηχανία το κεφάλι του. Κατάλαβα τι σήμαινε αυτό και ντράπηκα. Ο Γέροντας έλεγε πως το Πνεύμα του Θεού διδάσκει τη συμπόνια για όλη την κτίση, ώστε να μην κόβουμε ούτε τα φύλλα του δέντρου χωρίς ανάγκη. «Να, ένα πράσινο φύλλο πάνω στο δέντρο, και συ το έκοψες χωρίς ανάγκη. Αν και δεν είναι αμαρτία, πώς να το πω, προκαλεί οίκτο. Η καρδιά που έμαθε ν’ αγαπά, λυπάται όλη την κτίση»

Αρχ. Σωφρόνιος του Έσσεξ, Ο Γέροντας Σιλουανός του Άθω

Αφού μελετήσετε το κείμενο να απαντήσετε προφορικά τις ερωτήσεις.

**ΕΡΩΤΗΣΕΙΣ**

**1.**  **Τι έκανε ο συγγραφέας για να μην κλείσει το μονοπάτι με τα αγριόχορτα;**

**2. Ποια ήταν η αντίδραση του Γέροντα και γιατί;**

**3. Τι εννοεί ο Γέροντας όταν λέει ότι το Πνεύμα του Θεού διδάσκει τη συμπόνια για όλη την κτίση;**

**4. Γιατί ο Γέροντας θεωρεί ότι η κοπή ενός φύλλου χωρίς λόγο προκαλεί οίκτο;**

**5. Ποια είναι η διαφορά μεταξύ του να φροντίζουμε το περιβάλλον και του να το εκμεταλλευόμαστε;**

**6. Πώς συνδέεται η συμπόνια προς τα φυτά με τη συμπόνια προς τους ανθρώπους;**

**7. Ποια μηνύματα μας δίνει το κείμενο για τη σχέση μας με τη φύση;**

**8. Πιστεύεις ότι σήμερα δίνουμε αρκετή σημασία στην προστασία του περιβάλλοντος; Γιατί;**

**ΕΡΓΑΣΙΑ (για το σπίτι)**

**1.Ζωγραφίστε μια εικόνα που να απεικονίζει τη σχέση του ανθρώπου με τη φύση.**